Keskustelu mallineesta:Käyttäjätunnus

message: Mallinetta voisi vähän muokata houkuttelevammaksi, laittaa konkreettiset edut ensin? Eli tarkkailulista, sivujen siirto, kuvien lisäys, pysyvät asetukset kärkeen. Lisäksi voisi muotoilla jonkin lauseen siitä kuinka IP-numeroita ei helposti erota toisistaan ja toisen IP-numeron sotkut sekaantuvat helposti toiseen tjsp. --Harriv 4. marraskuuta 2008 kello 15.59 (EET)
replies: text: Kannatan - vaihdoin järjestystä ehdottamaasi suuntaan ja yhdistin muutamia kohtia, jottei niitä ole niin tolkuttoman montaa. -- Piisamson 4. marraskuuta 2008 kello 16.16 (EET)
thread_title:  Mallineen sisällöstä 

message: Mikä on tämän mallineen käyttötarkoitus? Kun kerran Wikipediaa saa muokata luomatta käyttäjätunnusta, onko ystävällistä käydä panemassa järjestelmällisesti tätä mallinetta jokaisen satunnaisesti yhden kerran Wikipediaa muokanneen IP-osoitteen keskustelusivulle ainoaksi viestiksi? Mielestäni se ei ole mallineen henki eikä tarkoitus. Jos vakiokäyttäjä työntää mallinetta jokaiselle näkemälleen IP-osoitteelle, siitä voi syntyä sellainen kuva, että Wikipedian yhteisön edustaja antaa ymmärtää, että olisi aina parempi luoda tunnus ja muokata vain tunnuksella. --Pxos (keskustelu) 18. marraskuuta 2017 kello 19.00 (EET)
replies: text: En tiedä ystävällisyydestä, mutta seulontaa nämä kyllä hieman hidastavat, kun itsellä ei ole tapana laittaa huomautusta näille kertakäyttö-ip:lle. Aikaisemmin keskustelusivu tarkoitti lähes aina, että aikaisempia huomautuksia on ja muokkaussivulla on turha käydä erikseen muokkausten määrä tarkastamassa. Nykyään aika usein ensin tulee mentyä keskustelusivulle vain huomatakseen tämän mallineen ja sitten on siirryttävä muokkaussivulle tarkastamaan muokkausmäää. Mutta mallineen teksti rajaa, ettei tätä ainakaan sellaisille saa laittaa, jotka ovat muokanneet vain yhtä artikkelia, että vähintään siitä nyt ainakin voitaisiin pitää kiinni.--MAQuire (keskustelu) 18. marraskuuta 2017 kello 19.25 (EET)
replies: text: :Kun täällä on niin kovasti tapana kääntää sivuja englanninkielisestä Wikipediasta, niin muutetaanpa mallinetekstiä sellaiseksi, ettei sitä tarvitse panna ihan jokaikiselle. Asia voi ratketa näinkin. --Pxos (keskustelu) 19. marraskuuta 2017 kello 01.32 (EET)
Itse olen tätä mallinetta käyttänyt tapauksissa, jossa olen huomannut IP-muokkaajan muokanneen hyvin, vaikka muokkausmäärä olisikin vähäinen. Laitoin ennen ystävällisen Tervetuloa!-mallineen myös rekisteröitymättömillekin käyttäjille, koska seulojana huomasin sen auttavan niin heitä, minua, kuin muitakin Wikipedian käyttäjiä paljon, kun uudemmat käyttäjät saivat tietomallineen kautta Wikipedian käytännöt, käytettävän kieliopin ynnä muut vähintäänkin yhtä tärkeät asiat kiteytetysti. Hetken tätä tehtyäni sain kiellon, etten saanutkaan tehdä näin. Keskustelimme asiasta keskustelusivullani ja sen ulkopuolella, jossa yhdyin muiden käyttäjien kanssa siitä, että Wikipediaan tarvitaan malline Tervetuloa!-mallineen ja Käyttäjätunnus-mallineen välimaastosta: malline, joka kertoisi useasti virheitä tekeville uusille rekisteröitymättömille IP-osoitteella kirjoittaville Wikipedian käytännöt, ohjeet ja säännöt selvästi sekä ystävällisesti. Koska en itse osaa tällaista tehdä, pyysin jonkun muun tekevän mallineen. Asia ei, yllätys yllätys, edennytkään puheista paljon pidemmälle, jolloin keksin porsaanreiän: saisin ensiksi aktiivisesti muokanneet IP-osoitteet tekemään käyttäjätunnuksen, jolloin voisin laittaa heille ilman pelkoa yhteisön syyttävästä sormesta Tervetuloa!-mallineen, jolloin he oppisivat käyttämään ja käyttäytymään Wikipediassa. [– –] Tarvitsemme mallineen, jonka kautta saisi kerrottua myös IP-muokkaajille täydellisesti kiteytettynä Wikipedian käytännöt, ohjeet, kieliopit sun muut lystit. Kuinka tämänlaisen mallineen saisimme? Uskon, että me kaikki voimme yhtyä siinä, että olisi kaikkien kannalta paljon helpompaa jos IP-muokkaajat saataisiin lukemaan Wikipedian käytännöistä ja ohjeista sen sijaan, että jokainen käyttäjä joutuisi kertomaan heille erikseen mitä Wikipediassa saa ja ei saa tehdä. Jos tämänlainen malline oltaisiin jo tehty, emme olisi tässä keskustelemassa asiasta. Mutta me elämme ulottuvuudessa ilman mallinetta, jolloin vahinko on jo mahdollisesti ehtinyt tehdä herkkähipiäisimmille tehtävänsä. Ongelma on tuotu esille, ja nyt ongelma täytyy korjata. Kuinka muut haluavat edetä asiassa? Ehdotuksia, ideoita. –Sullay (Keskustelkaamme siitä) 19. marraskuuta 2017 kello 01.44 (EET) Ylläpitäjä on poistanut Sullayn kommentista epäolennaisen osuuden. Lisätietoja Sullayn keskustelusivulla. --Pxos (keskustelu) 20. marraskuuta 2017 kello 11.17 (EET)

text: Tuossa pitkässä viestissä puhuttiin jotain aiemmasta yhteisöllisestä keskustelusta, joka on käyty muualla kuin Sullayn omalla keskustelusivulla. Se lienee tämä keskustelu, jossa asiaa ehdotettiin ja sitä vastustettiin. Mitään ei tehty eikä näköjään mitään ole myöskään opittu tuosta keskustelusta ja siihen kirjoitetuista kommenteista eikä eritoten niistä kommenteista, jotka siihen keskusteluun on jätetty kirjoittamatta eli toisin sanoen kannatusta ei ole ollut. Ei ole nytkään. Minulla olisi hyvät perusteet, mutta luulen, että niiden kirjoittaminen on ajan tuhlausta. --Pxos (keskustelu) 19. marraskuuta 2017 kello 02.04 (EET)

text: Puhut aktiivisesti muokanneista ja useasti virheitä tekevistä IP-käyttäjistä, mutta kuitenkin laitat mallineen jopa vain yhden asiallisen muokkauksen tehneille osoitteille, ja joskus monta päivää kyseisen muokkauksen jälkeen. Se ei ole järkevää. IP-osoitteella pitää olla ensin jonkinlaista muokkaushistoriaa, eli useita muokkauksia pidemmältä ajalta. -kyykaarme (keskustelu) 19. marraskuuta 2017 kello 12.15 (EET)

text: Tällä mallineen sivulla ei pitäisi ruveta puhumaan pelkästään Sullaystä ja hänen motiiveistaan. Wikipediaa saa muokata ilman tunnusta. Aiemmassa keskustelussa on ilmennyt, että uudet käyttäjät yleensä pitävät vakiintunutta tunnusta (seulojaa) auktoriteettina ja systeemin edustajana. Jos jokaisen muokkauksen jälkeen seuloja mahdollisesti hyväksyy tai hylkää tehdyn muokkauksen ja panee ensimmäiseksi viestiksi tiedon siitä, että "sinun kannattaisi hankkia käyttäjätunnus", mielestäni se on väärin. Yllä puhutaan siitä, että koska ei ole olemassa tervetulomallinetta IP-osoitteille, niin sen vuoksi pannaan sitten tämä malline, jotta tulisi uusia tunnuksia, joille voisi sitten panna tervetuloa-mallineen. Eivät ihmiset opi ohjeita noudattamaan, kun saavat mallineen tiedoksi, ja tämä malline on vieläpä sellainen, että se on useimmissa tapauksissa tarpeeton. Kyllä verkkomaailmassa toimivat ihmiset jo tietävät, että eri verkkopalveluihin voi luoda omia tunnuksia. Jos ei luo, se on useimmiten oma, harkittu valinta. Ei pidä tuputtaa asioita, joita ei vaadita. --Pxos (keskustelu) 19. marraskuuta 2017 kello 12.31 (EET)
Mallineen ohjetta on muutettu. Tätä mallinetta ei enää saa käyttää ohjeiden vastaisesti omin päin. Keskustelussa on selvinnyt, että ohjeeseen tehty lisäys on tarpeen. --Pxos (keskustelu) 19. marraskuuta 2017 kello 15.39 (EET)
thread_title:  Mallineen käytöstä 

message: Ehdotan, että mallineeseen lisätään uusi syy siihen, että käyttäjätunnus on hyödyllinen: se säästää seulojien vaivaa, jos käyttäjä tekee paljon hyödyllisiä muokkauksia ja hänet voidaan merkitä automaattiseulotuksi. --Jmk (keskustelu) 21. elokuuta 2018 kello 11.08 (EEST)
replies: text: Näköjään senkaltainen rivi on ollutkin, mutta olen itse sellaisen poistanut vuonna 2013 ikään kuin "turhana lupauksena". En olisi muistanut, miksi rivin poistin, mutta onneksi kirjoitin syyn muokkausyhteenvetoon. Ilmeisesti olen ajatellut sitä, että emme voi luvata, että luomalla tunnuksen pääsee (hetimiten) luotettavaksi käyttäjäksi, mutta ei kai siihen mitään estettä ole. --Pxos (keskustelu) 21. elokuuta 2018 kello 11.14 (EEST)
replies: text: :Kiitos kaikille keskustelijoille. Lisäsin taas tämän syyn luetteloon. Vaikka automaattiseulotun status ei tule automaattisesti, ei me sitä luvatakaan, kun sanotaan että "voidaan merkitä". Voidaan olla merkitsemättäkin. --Jmk (keskustelu) 11. huhtikuuta 2019 kello 15.03 (EEST)
replies: text: ::Ei kestä kiittää. Kyllähän mono-login ja dia-login väliin mahtuu jonkinlainen sesqui-logikin, missä on eräänlaisella sirkusmatematiikalla laskettuna puolitoista osanottajaa. --Pxos (keskustelu) 12. huhtikuuta 2019 kello 09.25 (EEST)
thread_title:  Seulontasyy